NaiveNeuron/SloPal huggingface dataset:
J. Vaľová, poslankyňa: (2008-09-11):
Návrh zákona bol doručený všetkým poslancom Národnej rady Slovenskej republiky ako parlamentná tlač č. 733. Predseda Národnej rady Slovenskej republiky zaradil návrh zákona do programu tejto schôdze v lehote určenej rokovacím poriadkom Národnej rady Slovenskej republiky. Predseda Národnej rady Slovenskej republiky rozhodnutím č. 730 z 22. augusta 2008 navrhol prideliť návrh zákona na jeho prerokovanie výborom a navrhol gestorský výbor, vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Účelom predloženého návrhu zákona o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov je upraviť právne vzťahy pri kompenzácii sociálnych dôsledkov ťažkého zdravotného postihnutia tak, aby sa vytvorili pre fyzické osoby s ťažkým zdravotným postihnutím porovnateľné príležitosti v každodennom živote a eliminovali sa bariéry, s ktorými sa stretávajú v oblasti vymedzených v návrhu zákona s cieľom ochrániť túto skupinu fyzických osôb pred sociálnym vylúčením pri zachovaní ich ľudskej dôstojnosti. Návrh zákona je v súlade s Ústavou Slovenskej republiky, s ostatnými zákonmi a medzinárodnými zmluvami, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v súlade s návrhom predsedu Národnej rady Slovenskej republiky uvedeným v citovanom rozhodnutí, odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby výbory, ktorým bol návrh zákona pridelený, ho prerokovali v lehote do 30 dní a gestorský výbor v lehote do 31 dní od rozhodnutia Národnej rady Slovenskej republiky o pridelení návrhu zákona výborom. Pán predseda, ďakujem, skončila som svoju spravodajskú informáciu a prosím vás, otvorte rozpravu k návrhu zákona.
Grendel, Gábor, podpredseda NR SR (2021-05-13):
Prezentujme sa a hlasujme. (Hlasovanie.) Prítomných 128 poslancov, za 111, proti nikto, zdržalo sa 17, hlasovali všetci prítomní. Tento návrh sme schválili.
Beblavý, Miroslav, poslanec NR SR (2016-02-11):
Ďakujem, pán predseda. Dovoľte mi predložiť dva procedurálne návrhy. Prvý procedurálny návrh je, aby Národná rada hlasovaním sa uzniesla, že pozýva pani Lazorovú, pani Kaveckú a pána Crmomana na rokovanie Národnej rady. A druhý môj procedurálny návrh je, aby teda Národná rada umožnila týmto trom osobám vystúpiť na rokovaní Národnej rady. Ďakujem veľmi pekne.
Kuciaňová, Magdaléna, poslankyňa NR SR (2019-12-04):
Prosím, pán predsedajúci, aby ste dali hlasovať o tom, že Národná rada sa uzniesla v súlade s ustanovením § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2004-09-07):
Prosím pána poslanca Horáka ako povereného člena výboru, aby Národnú radu informoval o stanovisku gestorského výboru. V. Horák, poslanec: Vážený pán predseda, vážený pán podpredseda vlády, vážené kolegyne, kolegovia, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil k vládnemu návrhu zákona, ktorým sa mení a dopĺňa zákon č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov (tlač 772), ako spravodajca Výboru Národnej rady Slovenskej republiky pre financie, rozpočet a menu. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Ďakujem za pozornosť a prosím,  otvorte rozpravu, pán predsedajúci.
D. Gabániová, poslankyňa: (2007-09-04):
Bývalá pani ministerka dala pokyn pre legislatívcov na ministerstve, aby pripravili zákon, ktorý umožní dôchodcovským správcovským spoločnostiam investovať peniaze občanov, ktoré dostali do správy, do rizikového kapitálu – veľké zhodnocovanie, ale aj veľké riziko. Možno fingované riziko, možno fingovaná strata. Veď naši občania tak krásne naleteli na vysoké zhodnocovanie peňazí v nebankových subjektoch. Spoločenská klíma sa dá predsa cez médiá tak krásne plastický pripraviť. Teda dôchodcovské správcovské spoločnosti mali investovať do rizikového kapitálu, čiže mali zveriť peniaze do aktivít, ktoré sa plánovali na jednom stupni projektu JEREMIE. Projekt JEREMIE, tento projekt, túto formu točenia peňazí, ide o 510 mld. eur na roky 2007 až 2013. Ani jeden starý štát Európskej únie, ani novšie nepristúpili na túto formu čerpania peňazí, aby sa vzdali peňazí a disponovanie s nimi prenechali Európskemu investičnému fondu. To len my máme byť takí „blbí“? Asi je to veľmi výhodné, tri bodky, úvodzovky. Vyberte si. Je to zverenie tohto balíka Európskemu investičnému fondu, v ktorom pracuje aj pán Palacka. Nebudem hovoriť ďalej ako a čo a kedy. Všetko by to boli domnienky. Niekto by sa mohol uraziť, niekoho by mohlo poraziť. Dúfam, že sa nikdy nepodpíše mandátová zmluva medzi Európskym investičným fondom a vládou Slovenskej republiky. Vaše úsilie, páni z opozície, je enormné, niet sa čomu čudovať. Ide vám o veľa, ak nie o všetko. Dúfam, že sa zmluva nepodpíše. Dúfam, že sa rýchlo obsadia miesta úradníkov v agentúrach našich ministerstiev. Osemdesiat percent ich miest je platených z prostriedkov Európskej únie, nič nás neobmedzuje. Je to nevyhnutný krok. Všetkých 510 mld. eur – počkať – a dúfam, že aj sami využijeme efektívne všetkých 510 mld. eur a ak nie, tak neprepadnú v prospech Európskeho investičného fondu. Tieto peniaze sú určené pre občanov Slovenskej republiky. Mandátová zmluva, tak ako ju pripravil kabinet Mikuláša Dzurindu, nesmie byť schválená. Ďakujem za vašu ctenú pozornosť. (Potlesk.)
Ďuriš Nicholsonová, Lucia, podpredsedníčka NR SR (2017-04-06):
Ďakujem pekne. Pán poslanec Kéry, veľmi pokojné, jasné a plynulé vystúpenie musím povedať, len škoda, že úplne od veci. Vy ste sa tu naozaj snažili v tom svojom polčase obhájiť niečo, čo je neobhájiteľné, a to je, o čom rozprávala tri hodiny pani predkladateľka Natália Blahová. Viete, by ste neverili, že ako relatívne môže byť niečo, čo vy dnes večer pravdepodobne vyhodnotíte ako svojich päť minút slávy, vnímané. Tak ja vám chcem len tak čisto priateľsky povedať, že dnes to ešte na ten hrad nevydá, ale ja myslím, že to svoje 62. miesto na kandidátke ste si obhájili.
R. Madej, poslanec: (2006-09-07):
Prosím, dajte hlasovať o všetkých pozmeňujúcich návrhoch uvedených v spoločnej správe s odporúčaním gestorského výboru schváliť.
Blanár, Juraj, podpredseda NR SR (2022-09-30):
Netreba, tým, že keď nám to oznámite, to budeme rešpektovať.
Benčík, Ján, poslanec NR SR (2020-06-09):
Len veľmi krátko.
Laššáková, Jana, podpredsedníčka NR SR (2013-12-05):
Príjemné dobré ráno, vážené pani poslankyne, páni poslanci, otváram siedmy rokovací deň 27. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Otto Brixi, Martin Chren, Svetlana Pavlovičová, Richard Raši, Monika Gibalová. Na zahraničnej pracovnej ceste je poslanec József Nagy. Pristúpime k druhému čítaniu o návrhu skupiny poslancov na vydanie zákona o protifašistickom odboji, postavení a pôsobnosti Slovenského zväzu protifašistických bojovníkov. Návrh zákona je pod tlačou 714, spoločná správa výborov má tlač 714a. Dávam slovo poslancovi Mojmírovi Mamojkovi, aby za skupinu poslancov návrh zákona odôvodnil. Nech sa páči, pán poslanec. (Rokovanie o návrhu skupiny poslancov Národnej rady Slovenskej republiky na vydanie zákona o protifašistickom odboji, postavení a pôsobnosti Slovenského zväzu protifašistických bojovníkov, tlač 714.)
V. Veteška, podpredseda NR SR: (2003-11-06):
Nech sa páči, pán minister, máte slovo. Ospravedlňujem sa, pán minister, ja som sa zadíval do papiera, medzitým na tabuli nastúpili, ospravedlňujem sa ešte raz, faktické poznámky. S faktickou poznámkou, pán poslanec Murgaš má slovo. Nech sa páči. M. Murgaš, poslanec: Ďakujem za slovo. Pán mladý kolega liberál, chcel by som vás poprosiť, aby ste si preštudovali liberálnu ekonomickú teóriu a potom nebudete hovoriť také blúzniace vety, akože vzdelanie je taký istý produkt ako chlieb alebo mlieko. Takže odporúčam preštudovať si. Ďakujem pekne.
Laššáková, Jana, podpredsedníčka NR SR (2014-11-08):
Ďakujem pekne za slovo. Vážený pán predseda, kolegyne, kolegovia, dávam návrh, aby sme rokovali aj po 19. hodine až do úplného prerokovania tohto bodu programu vrátane záverečného hlasovania.
Viskupič, Jozef, poslanec NR SR (2014-06-10):
Ďakujem, pán predseda. Vážené kolegyne, kolegovia, keďže rozprava v parlamente má svoje špecifiká, tak sa vraciame k piatkovej, po dlhom čase teda k piatkovej rozprave a dovoľujem si v rámci záverečného slova pri predkladaní návrhu možno stručne. Cieľom návrhu zákona, ktorý som predkladal, bolo odstrániť nedostatky rokovacieho poriadku Národnej rady, na ktoré aj tak, ako bolo spomínané, aj terajšieho predsedu Národnej rady už v minulosti upozornil prezident Európskej centrálnej banky. Tieto nedostatky spočívajú v absencii úpravy záležitostí súvisiacich s členstvom Slovenskej republiky v Európskej únii pri prijímaní návrhov zákonov predkladaných poslancami Národnej rady alebo výbormi Národnej rady, ak sa zaoberá Národná rada úpravou menovej politiky, čiže ak by sme to zúžili, tento návrh zákona sa zaoberá úpravou rokovacieho poriadku, alebo teda tento pozmeňovací, táto novela sa zaoberá pozmenením rokovacieho poriadku, aby, ak smeruje návrh – či už pozmeňovací, alebo doplňujúci návrh samotného poslanca alebo výboru – pri téme, ktorá smeruje do fungovania eurozóny alebo menovej politiky, aby do procesu bola zahrnutá aj Národná banka Slovenskej republiky. Z dôvodu, ktorý som uvádzal aj v piatok, a to, že čakáme na stanovisko Európskej centrálnej banky, ktorá by, ktoré, myslím si, že v tejto rozprave bude relevantné, a odvolám sa aj na naše stretnutie s pánom predsedom, kde sme sa o tom bavili, by som si pre súčasný stav dovolil za oboch predkladateľov tento návrh zákona teraz stiahnuť a predložiť ho po doručení stanoviska Európskej centrálnej banky a následnom rokovaní, či už s vedením parlamentu, alebo Ministerstvom financií Slovenskej republiky, keďže rokovanie s Národnou bankou v tejto veci prebehlo a túto úpravu vítajú, aby sme mali teda aj to posledné stanovisko z Európskej centrálnej banky, a dovolil by som si túto novelu predložiť či už na júnovú schôdzu, alebo ak teda, čo sa už nestihne, čo znamená, že asi pravdepodobne na septembrovú schôdzu, aj s daným stanoviskom, aj s rokovaniami s vedením parlamentu, aj s predmetným ministerstvom. Takže pre záznam, v rámci svojho záverečného slova tento návrh sťahujem.
Bugár, Béla, podpredseda NR SR (2019-09-24):
Ďakujem. Prerušujem rokovanie o tomto bode programu. A teraz bude nasledovať podľa schváleného programu rokovanie o bodoch 126 až 129, kde je zlúčená rozprava . Najskôr pristúpime k prvému čítaniu o návrhu poslanca Richarda Vašečku na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva (tlač 1580). Pán poslanec Vašečka, nech sa páči, máte slovo. (Rokovanie o návrhu poslanca Národnej rady Slovenskej republiky Richarda Vašečku na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov a ktorým sa menia a dopĺňajú niektoré zákony , tlač 1580.)
Baránik, Alojz, poslanec NR SR (2016-09-06):
Ďakujem. Ako sa dá, ako bude problematické v prípade, že vzniknú spory, a to vzniknú, samozrejme, spory o tom, kto má pravdu v prípade tvrdení o tom, že má byť napríklad uplatnená sankcia taká či onaká, alebo že má dôjsť k odstúpeniu od zmluvy. O tom budú rozhodovať naše súdy? Kde je tu akákoľvek záruka? Jednoducho ako nám nedávno napísala, a teraz to hovorím v súvislosti s tým, čo pani podpredsedníčka vlády a ministerka uviedla, že predchodcom tohto návrhu zákona bol zákon o zverejňovaní zmlúv, tak ako nám napísala jej bývalá šéfka. „Zákon o zverejňovaní zmlúv nebol o tom, že by sme presúvali bremeno zodpovednosti na súkromné osoby. Je to celé a má to byť o tom, že zodpovednosť za správu verejných prostriedkov má mať ich správca. To znamená, má to byť ten, ktorý zodpovedá za to, ako sa naloží s tými prostriedkami. Je však inou vecou, že tento štát nemá prostriedky na to, nemá systémy na to, aby takto poverených správcov verejných prostriedkov akokoľvek sankcionoval, alebo aby si vynútil ich chovanie v súlade s právom.“ Ja nedávno som mal, už to bolo nejako zverejnené, nejaké slovné stretnutie s prokurátormi, ktorí jednoducho vôbec neakceptujú to, že tu je nejaký problém s vynucovaním si nejakých protikorupčných zákonov. Oni nevidia žiaden problém. Obdobne, ak sa pozrieme na samohodnotenie sudcov, údajne len 5 % z nich sa domnieva, že niečo nie je v 100-percentnom poriadku. To znamená, na tomto základe my chceme vytvárať prostredie, v ktorom bude niekto nútený dodržiavať tento zákon? To proste nefunguje. Bohužiaľ, musím povedať za klub SaS, že my tento zákon nepodporíme, i keď každý vie, že my sme hlavná protikorupčná strana spolu s OĽANO, a to preto, pretože tento zákon jednoducho je abdikáciou na základné funkcie štátu. Tento zákon prenáša nejakú štátom regulovanú funkciu na súkromné osoby a vydáva sa tento zákon za niečo, čím nie je. Tento zákon nič nerieši, tento zákon nám všetkým sa pokúša len vytrieť zrak. Ďakujem. (Potlesk.)
Hatráková, Katarína, poslankyňa NR SR (2022-03-15):
Ďakujem pekne, pán predsedajúci. Ide to? (Rečníčka manipuluje s mikrofónom. Ruch v sále a prerušenie vystúpenia predsedajúcim.)
Kvorka, Ján, poslanec NR SR (2018-05-25):
Pán predsedajúci, dajte, prosím, hlasovať o pozmeňujúcom návrhu pani poslankyne Vaľovej.
Bugár, Béla, podpredseda NR SR (2016-09-08):
Takže vyhlasujem rozpravu o tomto bode programu za skončenú. Pýtam sa pána navrhovateľa, chce zaujať stanovisko? (Reakcia navrhovateľa.) Nie. Ďakujem veľmi pekne. Takže prerušujem rokovanie o tomto bode programu. A samozrejme tak, ako ste počuli, pán Haťapka nebude uvedený na hlasovacom lístku. Bola teda jeho kandidatúra alebo nominácia vzatá späť. Pristúpime k rokovaniu o návrhu na voľbu predsedu Výboru Národnej rady Slovenskej republiky pre pôdohospodárstvo a životné prostredie (tlač 236). Kandidátom na funkciu predsedu tohto výboru je poslanec Peter Antal za stranu MOST – HÍD. Otváram rozpravu o tomto bode programu a pýtam sa, či sa hlási niekto do rozpravy. Pán poslanec Klus ako jediný. Končím možnosť sa prihlásiť do rozpravy. Nech sa páči, máte slovo.
Bugár, Béla, podpredseda NR SR (2018-10-17):
(Zaznievanie gongu.) Vážené panie poslankyne, vážení páni poslanci, prosím, aby ste sa ukľudnili a sa vrátili na svoje miesta. Pristúpime k jednotlivým hlasovaniam. Ešte predtým mi dovoľte, aby som privítal seniorov z Kostolných Kračan na balkóne. Buďte vítaní v Národnej rade! (Potlesk.) A teraz, prosím, pána poslanca Krajkoviča, aby uviedol v druhom čítaní hlasovanie o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín, tlač 1069. Ešte predtým, pardon, procedurálne návrhy, pán poslanec Baláž.
Zajac, Pavol, poslanec NR SR (2014-09-18):
Pani kolegyňa Zmajkovičová, naozaj ani slovkom som nepovedal, že kandidujete v komunálnych voľbách, naopak, som vás pochválil, že tejto problematike bilbordového smogu, čiernych bilbordov sa venujete tuto v Národnej rade už dlhodobejšie, takže ja som vás vlastne vo svojom vystúpení pochválil. Ja veľmi dobre rozumiem tomu, že je to v druhom čítaní, a viem si odpočítať mesiac prvé čítanie a podanie podobne, takže som predpokladal, že to bolo niekedy v júni podané. Pán kolega navrhovateľ Choma už v júni vedel, že bude kandidovať na primátora v Žiline, a vedel si vypočítať, kedy Národná rada prerokuje tento návrh. Vedel dobre, že prerokuje v prvom čítaní, teda v druhom čítaní to pred komunálnymi voľbami. O tom hovorím. Ale ja by som nič proti tomu nemal, ani pol slovom, lebo má na to plné právo, ako som to niekoľkokrát povedal, ak by ste vy nevyhadzovali iné opozičné návrhy s dôvodom, že súvisia s komunálnymi voľbami. Nech mi tu niekto odpovie, ako súvisí s komunálnymi voľbami návrh kolegov Přidala a Brocku o tom, aby poslanci Národnej rady nemohli vykonávať advokátsku činnosť, keď ani jeden z nich nekandiduje ani na obecného poslanca. Ako tento návrh súvisí s komunálnymi voľbami? Kto si tu osobuje to právo cenzurovať, čo súvisí s nejakými voľbami alebo nesúvisí s nejakými voľbami, alebo s komunálnymi voľbami? Kto je tým cenzorom? Nabudúce ktoré návrhy vyradíte? To je ten problém. To je ten problém, že tu všetci máme právo a rovnosť, aby sme tu mohli predkladať návrhy zákonov. A Národná rada sa má nimi zaoberať a nemá tu byť nejaký prst, ktorý si osobuje cenzurovať, čo prejde, o čom sa bude rokovať a o čom sa nebude rokovať.
Osuský, Peter, poslanec NR SR (2020-11-04):
Pani poslankyni Kozelovej. Ďakujem pekne, pani poslankyňa Kozelová, nemám v zásade nič, čo by som k vašim slovám dodal.
Hargaš, Ján, poslanec NR SR (2024-01-11):
Ďakujem za slovo. Pán poslanec Dostál, vy ste sa venovali aj tomu názvosloviu, tak ja si dovolím na to nadviazať, pretože je dôležité povedať si, že aký je rozdiel medzi slovom rozprava a diskusia. Pretože rozprava prebieha, to je nepopierateľné, sme v štádiu rozpravy, ale diskusia neprebieha, pretože predpokladom diskusie je, že sa vymieňajú argumenty. Jedna strana povie, prečo si myslí, že niečo je dobré, druhá strana povie, prečo si myslí, že to nie je dobré a potom sa konfrontujú a z toho vznikne nejaký konsenzus alebo sa navzájom presvedčia, to je diskusia a ja som na to upozorňoval aj včera a som rád, že tu je aj teraz pán predsedajúci, lebo sme sa obchádzali, nebol tu ani počas môjho príspevku, ani počas mojej faktickej, ale viete, že aj by som chápal, že nediskutujú radoví poslanci a poslankyne koalície. Trochu menej chápem, prečo nepoznám názor napríklad pána predsedu ústavnoprávneho výboru na takýto zákon. Čisto z profesionálneho hľadiska ste majster v nejakom fachu, tak povedzte nám, prosím, váš názor, čo si o tomto myslíte. Zatiaľ sme počuli jednu faktickú pána Muňka a jeden príspevok pána ministra Suska. Štvrtý deň rozpravy, nie diskusie. No a teraz sa obraciam na pána, pána predsedajúceho, ktorý v inauguračnej reči hovoril o tom, že chce Národnú radu, na ktorú budú môcť byť ľudia hrdí, tak mi, prosím, povedzte, pán predseda, na ktorú časť správania koalície, ktorá zatiaľ za štyri dni do diskusie a do rozpravy prispela jednou faktickou a jedným vystúpením ministra, majú byť ľudia hrdí a teraz to nie je, prosím, nevyberajte si extrémne prípady iných poslancov, ktorí majú svoj nejaký politický štýl, teraz ste tu mali príspevok pána Dostála, ktorého ja naozaj považujem za odborníka na takéto legislatívne, legislatívne témy a ja by som veľmi rád počul napríklad váš názor na to čo si myslíte o tomto vystúpení a k tým argumentom, ktoré boli predložené. Ďakujem pekne. (Potlesk.)
Tomáš, Erik, poslanec NR SR (2022-02-03):
Pán predseda, ďakujem pekne. Aj preto to robím, aby ste mali možnosť sa prihlásiť s faktickými poznámkami. Čiže ja už som svoje vystúpenie urobil. Nech sa páči. Môžem len opäť zopakovať tú prosbu a žiadosť na vás, podporte tento zákon. Ak ho podporíte, každý senior v tejto ťažkej dobe zdražovania dostane okamžite 200 eur na svoj účet. Ďakujem veľmi pekne.
Hort, Milan, podpredseda NR SR (2010-12-01):
Ďalej sa do rozpravy prihlásila pani poslankyňa Viera Tomanová, nech sa páči.
Paška, Pavol, predseda NR SR (2013-05-14):
Hlasujeme. (Hlasovanie.) 138 prítomných, 60 za, 67 proti, 10 sa zdržalo, 1 nehlasoval. Návrh sme neschválili.
Osuský, Peter, poslanec NR SR (2021-11-10):
Ďakujem pekne, pán predseda. Pred krátkym časom poskytol veľmi zaujímavý rozhovor na tému reforiem a budúcnosti Slovenska človek, ktorý o reformách na Slovensku niečo vie, a to je Ivan Mikloš. A ten vtedy povedal jednu veľmi múdru vetu, ktorá vôbec nie je vyhradená pre Slovensko, ale ktorá je proste z ľudskej podstaty pravdivá, že totiž nikdy tí, ktorých čaká reforma, nesúhlasia s reformou, nikdy s ňou nie sú nadšení a vždy jej oponujú, lebo taká je ľudská podstata. Pravda je, že Slovensko má problémy so zbytočnými úmrtiami, ale vonkoncom sa nedá povedať, že dávame do zdravotníctva oveľa menej peňazí ako susedné krajiny, možno napr. Česká republika, ktorá má lepšie výsledky, ako máme my, pri relatívne podobných vkladoch verejných peňazí do zdravia. A pred rokmi, keď som ako spoluzakladateľ Slovenskej lekárskej komory bol jej viceprezidentom, čo som sa stretol s českým kolegom, prezidentom Českej lekárskej komory Dr. Svobodom a ten mi povedal jednu vec, vetu, ktorá vlastne vystihuje i dnešok a túto debatu na Slovensku. Apropo v tej debate ďakujem za triezvy hlas Janke Cigánikovej. Ale on vtedy povedal: „Víte, kolego, když jde vo to zrušit nejakou nemocničku, tak pudou na barikády všichni občané toho městečka, ale když budou potřebovať pořádnej výkon, všichni chtějí do IKEM-u do Prahy a nechtěj do ty svý nemocničky.“ A tak to je so stratifikáciou.
B. Bugár, podpredseda NR SR: (2003-09-10):
Nech sa páči, pán poslanec Nagy, procedurálny návrh?
Ďurkovský, Andrej, poslanec NR SR (2011-09-13):
Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
P. Paška, predseda NR SR: (2007-09-04):
(Prezentácia.) Konštatujem, že prítomných je 84 poslancov. Otváram rokovanie. Na 12. schôdzi overovateľmi budú poslanci pani Monika Smolková a pán poslanec Peter Gabura. Ich náhradníkmi budú pán poslanec Vestenický a pán poslanec Kuruc. O ospravedlnenie na dnešnej schôdzi požiadali pán podpredseda Národnej rady Viliam Veteška a páni poslanci Micheľ a Ďuračka. Dámy a páni, 12. schôdzu som zvolal podľa čl. 83 ods. 2 Ústavy Slovenskej republiky a § 17 ods. 2 zákona o rokovacom poriadku na žiadosť skupiny 46 poslancov Národnej rady Slovenskej republiky. Tento návrh ste obdržali spolu s pozvánkou na 12. schôdzu. A bodom programu je návrh skupiny poslancov Národnej rady Slovenskej republiky na vyslovenie nedôvery členke vlády Slovenskej republiky Viere Tomanovej, poverenej riadením Ministerstva práce, sociálnych vecí a rodiny Slovenskej republiky . Podľa čl. 88 ods. 1 Ústavy Slovenskej republiky návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov, teda program takejto schôdze sa neschvaľuje. Návrh ste dostali ako tlač 401. Uvedený návrh som podľa § 109 ods. 3 zákona o rokovacom poriadku zaslal vláde na zaujatie stanoviska a pridelil som ho na prerokovanie všetkým výborom Národnej rady s tým, že ako gestorský výbor bol určený výbor pre sociálne veci a bývanie. Teraz už prosím pána podpredsedu Národnej rady Slovenskej republiky Milana Horta, aby ako poverený člen skupiny poslancov návrh uviedol a súčasne oboznámil Národnú radu s dôvodmi, ktoré viedli skupinu poslancov k podaniu návrhu na vyslovenie nedôvery pani ministerke práce, sociálnych vecí a rodiny. Nech sa páči.
Glváč, Martin, podpredseda NR SR (2017-11-30):
Áno, ďakujem. Ďalšou otázkou je otázka od pani poslankyne Zimenovej opäť pre ministerku školstva, vedy, výskumu pani Martinu Lubyovú, pani poslankyňa Zimenová je prítomná, a táto otázka znie: „Po vyradení Súkromnej špeciálnej základnej školy v Rokycanoch zo siete škôl prešla časť žiakov do základnej školy v Bajerove. Tieto deti boli predtým nesprávne diagnostikované a v dôsledku tohto nesprávne zaradené do špeciálnej školy. Teraz majú možnosť pokračovať vo vzdelávaní v bežnej základnej škole, majú však v učive viacerých predmetov značné medzery. Na základe akých záväzných predpisov majú učitelia v škole v Bajerove postupovať pri odstraňovaní dôsledkov predchádzajúcej diskriminácie týchto žiakov a ako ministerstvo motivuje učiteľov k tomu, aby žiakom aktívne pomáhali učivo dobehnúť a zlepšiť si vzdelávacie výsledky?“ Nech sa páči.
Bugár, Béla, podpredseda NR SR (2019-10-25):
Ďakujem. Prerušujem rokovanie o tomto bode programu. Ďalším bodom je druhé čítanie o vládnom návrhu zákona, ktorým sa mení a dopĺňa zákon č. 131/2010 Z. z. o pohrebníctve (tlač 1611). Pani ministerka, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony , tlač 1611.)
Bugár, Béla, podpredseda NR SR (2018-03-14):
Ďakujem. Otváram všeobecnú rozpravu. Pýtam sa, kto sa hlási do všeobecnej rozpravy? Dvaja. Končím možnosť sa prihlásiť. Nech sa páči, pán navrhovateľ, ako prvý máte slovo.
Paška, Pavol, predseda NR SR (2014-07-03):
(Hlasovanie.) 140 prítomných, 88 za, 1 proti, 51 sa zdržalo. Schválili sme vládny návrh zákona o správe informačného systému. Pán poslanec Hreha uvedie v druhom čítaní hlasovanie o vládnom návrhu zákona č. 483 o bankách. Je to tlač 959. (Hlasovanie o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 959.)
Blanár, Juraj, podpredseda NR SR (2021-02-25):
Stanislav Mizík, ďalší s faktickou poznámkou. Máte slovo, pán poslanec.
Blcháč, Ján, poslanec NR SR (2023-05-25):
Páni poslanci z OĽANO majú tu diskusné kluby. (Povedané súbežne s predsedajúcim.)
Petrák, Ľubomír, poslanec NR SR (2015-03-11):
Ďakujem pekne za slovo, pán predsedajúci. Pán kolega Poliačik, to, čo ste hovorili ohľadne kritérií pri povoľovaní počtu prvý tried, ako dobre, kritériá v poriadku. Ja len poviem § 4 ods. 2 písm. c) súčasne platného zákona, tak ako povedal pán poslanec Blanár, máte tu uvedených deväť kritérií, medzi ktorými je percentuálny podiel evidovaných nezamestnaných, výsledky monitorovania a hodnotenia kvality výchovy a vzdelávania, vyhodnotenie a hodnotenie externej časti maturitnej skúšky, atď., a tak ďalej. Veď sú to veci, ktoré sú kritériami hodnotenia podľa súčasne platného zákona. To znamená, tu nejde o to, že ten zákon je zlý. Tu ide o to, že niektoré samosprávne kraje pri svojej rozhodovacej pôsobnosti sa dôsledne nedržia ustanoveniami zákona. To je celá pravda. A tu je úloha jednak dotknutých škôl a tu je jednak úloha opozície, a tu je jednak úloha spoločnosti, aby presne poukázali na tieto veci, ak sa tu dejú nespravodlivosti, ktoré sú v rozprave, teda navyše zdôrazňujem, v rozpore so zákonom. To je celá pravda. Nie je treba zrušiť zákon. Nie je treba meniť zákon. Je treba len zabezpečiť jeho dôsledné dodržiavanie.
Sulík, Richard, predseda NR SR (2010-12-09):
Ďakujem pekne, slovo má pán poslanec Mikolaj. Poprosím dať ho na tabuľu s časom. Ďakujem.
Čaplovič, Dušan, minister školstva, vedy, výskumu a športu SR (2012-07-24):
Ďakujem veľmi pekne. Budem sa snažiť byť stručný a na niektoré otázky, ktoré odzneli v rozprave, aj odpovedať. Pán poslanec Osuský vie veľmi dobre, že sme ako poslanci mestského zastupiteľstva pracovali v rôznych radách. Aj ja som pracoval v rade centra voľného času a viem, že toto centrum voľného času najviac trápia iné veci ako tieto, ktoré ste vy z vašej strany tuto pertraktovali, osobitne počet hodín, ktorý nerovnoprávne majú uskutočňovať pri výchove detí v tomto prostredí. Veľmi často sa práve s týmto problémom pracovníci centier voľného času na nás obracali. Iste veľmi dobre viete, že v Bratislave v každej miestnej časti pracuje kvalitné centrum voľného času, ktoré vôbec nemá problémy s návrhom tejto novely zákona. A ja som bol aj v centre voľného času včera zhodou okolností v Petržalke. Poznám centrá voľného času, napríklad na Štefánikovej ulici v Bratislave Starom Meste, vôbec nemajú s týmto problémy, lebo robia kvalitnú prácu a vedia, že tie zdroje, ktoré budú alokované cez Magistrát mesta Bratislavy, lebo je ich zriaďovateľ, aj dostanú. V tripartite, to opakujem, keď sa tento zákon predkladal, kde sú zástupcovia odborov, zástupcovia ZMOS-u a najmä zamestnávateľov, vrátane RÚZ-ky, ktorá veľmi často nesúhlasí s Asociáciou zamestnávateľov s mnohými našimi návrhmi, jednomyseľne tento návrh zákona, aj v súvislosti s centrami voľného času, podporili, bol prijatý, pretože aj podľa nich, aj podľa tých ľudí, ktorí to hodnotili, stransparentňuje finančné prostriedky a budeme tak vedieť, kam tie prostriedky idú. Aby som bol konkrétny. Tu sa hovorilo, kam tie prostriedky by mali ísť. Nuž tak budú k dispozícii predovšetkým, vážené dámy, vážení páni, a každý jeden si to bude môcť vyriešiť. Za mnou bol napríklad z cirkevného centra voľného času z Myjavy alebo z Brestovca bývalý pán senior a pýtal sa ma, ako to bude fungovať, kde má 300 detí. Musím povedať, že cirkevné centrá voľného času robia kvalitnú robotu. A najmä čo sa týka toho vzájomného, by som povedal, kontaktu rodičov, žiakov, študentov a samotného centra, je vynikajúci. Nuž tak rodičia majú právo sa obrátiť na miesto trvalého bydliska svojich detí a tie peniaze môžu kontrolovať, aby tá obec, respektíve mesto a v tomto prípade mesto Myjava poslalo ich...(Prerušenie vystúpenia predsedajúcou.)
Hlina, Alojz, poslanec NR SR (2014-02-07):
Ďakujem. Tak teda ešte raz a menej emotívne, lebo naozaj aj pán Mikuš bol po mne prihlásený. Prosím vás, čiže ja dávam procedurálny návrh teda opäť a v mojom záujme je to, lebo prepáčte, ale skutočne nemôžete za mňa rozhodovať. Ja viem, že niektorí by ma najradšej utopili v lyžičke vody, ale prosím vás, neosobujte si práva, ktoré nemáte. (Prerušenie vystúpenia predsedajúcou.)
Ľ. Jahnátek, minister hospodárstva SR: (2009-09-16):
Presun vyššie uvedených kompetencií je v súlade s prioritami oboch ústredných orgánov štátnej správy. Návrhom zákona ministerstvo hospodárstva ďalej upravuje ustanovenia o pokutách v prepočte na euro a upresňuje postupy pri posudzovaní žiadosti na vydávanie povolenia a licencií. Vážená pani predsedajúca, panie poslankyne, páni poslanci, dovoľujem si vás požiadať o schválenie predloženého návrhu. Ďakujem.
K. Tóthová, poslankyňa: (2009-06-26):
Ďalej. Keď hovorila tri „ak“, že verejnoprávna televízia by mohla byť, ak... A potom, ak je zaužívaný štandard, a to u nás teraz nie je. Pani poslankyňa, za minulej vlády bol zaužívaný štandard? Bolo štandardom, keď po zmene vlády všetci v televízii, redaktori, boli internovaní na 28. poschodí, nemohol sa nikto s nimi rozprávať, boli pozbavení možnosti vôbec sa objaviť na obrazovke, to bol zaužívaný štandard? Je veľmi zaujímavé, keď práve z tohto hniezda vychádza tento názor, pretože to, čo bolo 28. poschodie, a to, čo už dostali niektorí redaktori odškodné, je hanba! Hanba, ktorá tu na Slovensku bola. A potom vy hovoríte, aké je to len verejnoprávne inštitúcie. Pokiaľ viem, vy ste boli v Rakúsku, tam sú len verejnoprávne elektronické médiá. Tam nie je duálny systém, áno. Takže iným spôsobom? (Reakcie z pléna.) Iným spôsobom? To bude vždycky z vašej strany napádané. A ja si myslím, že tu musíme hovoriť o niečom inom, aby bolo menej násilia a aby boli viaceré programy pre deti v televízii.
Tomáš, Erik, poslanec NR SR (2020-07-23):
Pán minister, rovnako ako môj kolega Janko Podmanický, som s napätím očakával vaše dnešné vyhlásenie, pretože aj ja, ako vás sledujem, vás považujem za principiálneho človeka. Prišli ste s tým, že si idete prevetrať svedomie a výsledkom má byť, že funkcia nemôže byť viac ako politika, ak vás správne citujem. Začali ste dobre, povedali ste, že Igor Matovič by mal odstúpiť, bolo to rovnaké, ako ste povedali, ako ste to povedali aj v prípade Borisa Kollára. Ale teraz je tu jeden podstatný rozdiel. Pri Borisovi Kollárovi ste nedodali žiadne ale, pri Igorovi Matovičovi ste už dodali ale. A toto je veľmi takým sklamaním pre mňa a sklamaním toho prevetrania vášho svedomia. Pretože týmto ale ste sa len priradili k všetkým tým pokrytcom a farizejom, ktorí vám tu v stoji tlieskali.
Kučerová, Viera, poslankyňa NR SR (2015-06-25):
Áno, pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje ako gestorský výbor, s tým, že gestorský výbor prerokuje návrh zákona do 11. septembra 2015.
Kaník, Ľudovít, poslanec NR SR (2015-02-03):
Ďakujem. Začnem od pána poslanca Bobíka tým, že mu chcem veľmi poďakovať verejne, pretože práve debata s ním ma priviedla na myšlienku, ktorá sa pretavila potom do tohto pozmeňovacieho návrhu. Takže naozaj verejne mu chcem poďakovať, že niekedy z nečakaných debát vzniknú takého podľa mňa veľmi dobré návrhy. A teraz k oponentom. Aj pani Vaľová, aj pani Nachtmannová ako keby naznačovali, že tu niečo súkromné krachuje, ale, dámy, opak je pravdou. Tu krachuje štátne. Krachuje ten I. pilier, pretože keby nekrachoval, netreba ho dotovať 30 percentami. To, že nekrachuje, je dané dotáciou. Keby sme to prirovnali k firme, no tak je to firma, ktorá mohutne musí byť dotovaná, ináč by bola dávno zbankrotovaná. Prvý pilier, všetci vieme, že je pyramídová hra, pretože jednoducho je založená na nejakom systéme, ktorý už z dôvodu demografie nevie produkovať dostatok súkromných zdrojov. Pán Bublavý, keď som to ja nastavoval, oplatilo sa to všetkým, pretože ten systém bol zásluhový, aj jeden, aj druhý. A preto každé euro vložené do tohto systému dosahovalo rovnaký výnos. Až následnými zásahmi prvej Ficovej vlády, predovšetkým, znížením odvodov o 55 % druhou Ficovou vládou a ďalšími sa tento systém tak naštrbil a tak pokazil, že doviedol nás k súčasnej situácii, ktorá je ale dočasná, keď sa do neho znova nebude negatívne zasahovať. Dnes je nastavený dobre. Tak ako je dnes nastavený systém, je nastavený správne, čo sa prejavuje na veľmi slušných výnosoch, ktoré sa v II. pilieri dosahujú. A k rezervnému fondu ako takému, má aj iné úlohy, ako napĺňať... (Prerušenie vystúpenia časomerom.)
Fronc, Martin, poslanec NR SR (2014-03-27):
Ďakujem pekne, pani podpredsedníčka. Moje vystúpenie bude určite v podstate kratšie ako kolegu Hlinu. Ale najprv by som ocenil, že pána ministra školstva zastupuje pán minister obrany. Zrejme rezorty obrany a školstva majú k sebe veľmi blízko, čo sa týka problematiky. Podal som dve interpelácie. Interpelácia číslo 17 sa týkala zníženia ceny za digitálne vzdelávacie objekty, ktoré robia učitelia. Jednoducho chcem konštatovať, že v tomto smere pán minister urobil nápravu. Nakoniec, ozvali sa mi aj občania, teda učitelia, ktorých sa to týkalo. V poriadku, ďakujem, bol by som rád, keby aj v iných veciach to takto fungovalo. Druhá interpelácia je interpelácia číslo 50, pani podpredsedníčka, s ktorou nie som spokojný. Interpeloval som pána ministra vo veci podávania elektronickej prihlášky na vysokú školu, kde jednoducho sa v tej elektronickej prihláške uvádza stav, ktorý v slovenskom právnom systéme nejestvuje. Je to oficiálny dokument a stav registrované partnerstvo nejestvuje. Dostal som odpoveď, ktorá je systémom hádzania horúceho zemiaka, že číselník urobilo a robí a je zaň zodpovedný vlastne Štatistický úrad, čo je síce fakt, i keď mi tam dátumy nehrajú, pretože elektronická prihláška sa menila kdesi po septembri minulého roku. A číselník, ktorý Štatistický úrad zmenil, a zaviedol stav registrované partnerstvo, je z decembra minulého roku. Ale to možno sa nejako dá vysvetliť. Ale nemôžem akceptovať odpoveď, že je iný rezort za to zodpovedný, pretože v zmysle nášho ústavného princípu ministerstvo a štátny orgán môže robiť to a v súlade len s tým, čo je v zákone. To znamená, že pokiaľ štátny orgán, v tomto prípade Štatistický úrad porušil to, neospravedlňuje to iný štátny orgán, aby to prebral. A ja v prvom rade chcem, aby sa vykonala náprava. Pokiaľ sa to nestane, tak mi nezostáva nič iné, pani podpredsedníčka, len žiadať o to, aby sme hlasovali, že s odpoveďou na moju interpeláciu uvedenú pod číslom 50 nie som spokojný. Ďakujem.
Paška, Pavol, predseda NR SR (2013-05-15):
(Hlasovanie.) 146 prítomných, 66 za, 74 proti, 6 sa zdržali. Návrh sme neschválili.
Kollár, Boris, predseda NR SR (2021-11-12):
ďalšou faktickou pán poslanec Mizík.
Kubánek, Stanislav, poslanec NR SR (2022-05-03):
Ďakujem za slovo, pán predseda. Pán kolega, som veľmi rád, že vo svojom vystúpení si rozobral kajúcnikov, ako fungujú na Slovensku. Týchto kajúcnikov spochybňuje aj americký právnik, ktorý celý život sa venuje tejto problematike. Právne dôvody trestného stíhania nespochybňuje len americký právnik, ale spochybňuje aj široká naša verejnosť a aj viaceré právnické autority na Slovensku ako dekan právnickej Univerzity Komenského Eduard Burda, bývalý sudca Ústavného súdu Slovenskej republiky Ján Drgonec či bývalý generálny riaditeľ sekcie vyšetrovania a kriminalisticko-expertíznych činností Policajného zboru Ján Ivor. Všetci pritom zdôraznili, že sa obávajú umlčania kritikov súčasnej vlády a vládnej koalície. No nie Robert Fico, nie opozícia, ale uznávané právnické autority upozorňujú na umlčanie kritikov. Môžem zacitovať spomínaného dekana právnickej fakulty, ktorý pre rozhovor jedného nemenovaného denníka povedal, že pokiaľ ide o trestný čin založenia, zosnovania a podporovania zločineckej skupiny, ten v danom kontexte považujem za nezmyselne vykonštruovaný. Nehovoríme to my, ale hovorí to dekan právnickej fakulty a odborník na trestné právo docent Eduard Burda.
Sulík, Richard, poslanec NR SR (2022-11-08):
Ďakujem pekne. Budem stručný. Pán predsedajúci, nechcem polemizovať o tom, že či nižšia DPH je dobrá vec. My sme to opakovane navrhovali napríklad pre gastro, ale ten spôsob, akým sa to robí teraz tu, že na poslednú chvíľu v treťom čítaní, no, na hulváta, už to tu odznelo. Považujeme to za hrubé znásilňovanie práva a... No tak snáď budete mať dostatok hlasov na to, aby ste si vôbec tu niečo mohli urobiť. Preto lebo takéhoto hlasovania, takéhoto znásilňovania my sa zúčastňovať nebudeme.
Gajdoš, Peter, minister obrany SR (2017-11-30):
Vážený pán podpredseda, vážené pani poslankyne, páni poslanci. Vážená pani poslankyňa, v mene pani ministerky vám ďakujem za položenú otázku, dovoľte mi prečítať jej odpoveď. Ministerstvo školstva, vedy, výskumu a športu Slovenskej republiky na základe návrhu školskej inšpekcie vydalo rozhodnutie vo veci vyradenia elokovaného pracoviska Dargovských hrdinov 71, Sečovce, ako súčasti Spojenej školy, Zimná 96, Dobšiná, zo siete škôl a školských zariadení Slovenskej republiky k 31. januáru 2018. Vzhľadom na skutočnosť, že predmetné rozhodnutie ešte nenadobudlo právoplatnosť, správne konanie vo veci vyradenia tohto elokovaného pracoviska nie je zatiaľ právoplatne ukončené. Ďakujem.
Blanár, Juraj, podpredseda NR SR (2022-10-06):
Ďakujem, pani spravodajkyňa. Otváram všeobecnú rozpravu. Písomnú prihlášku som neobdržal, takže dávam možnosť prihlásiť sa ústne do rozpravy. Konštatujem, že nikto okrem pani navrhovateľky. Takže uzatváram možnosť prihlásiť sa do rozpravy. Pani navrhovateľka, máte slovo.
Laššáková, Jana, podpredsedníčka NR SR (2015-06-26):
Ďakujem pekne, pán minister. Pán spravodajca, chcete zaujať stanovisko? Nie. Vyhlasujem všeobecnú rozpravu za skončenú a prerušujem... aha, rozpravu som vyhlásila za skončenú, ďakujem. Ospravedlňujem sa. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady s pristúpením Slovenskej republiky k Dohovoru o kazetovej munícii. Návrh vlády má parlamentnú tlač 1505 a spoločná správa výborov má tlač 1505a. Návrh vlády odôvodní opäť minister obrany Martin Glváč. Nech sa páči, pán minister. (Rokovanie o návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru o kazetovej munícii , tlač 1505.)
Grendel, Gábor, podpredseda NR SR (2022-10-04):
Vážené panie poslankyne, vážení páni poslanci, otváram desiaty rokovací deň 72. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Ján Blcháč. Pokračujeme teraz v prerušenej rozprave v prvom čítaní o návrhu poslanca Tomáša Valáška na vydanie zákona o životnom partnerstve, tlač 1124. Prosím pána poslanca Tomáša Valáška, aby zaujal miesto určené pre navrhovateľov a spravodajcu z ústavnoprávneho výboru pána poslanca Juraja Šeligu, aby zaujal miesto určené pre spravodajcov. Do rozpravy je ústne prihlásený pán poslanec Ondrej Dostál, ktorému týmto odovzdávam slovo. (Pokračovanie rokovania o návrhu poslanca Národnej rady Slovenskej republiky Tomáša Valáška na vydanie zákona o životnom partnerstve a o zmene a doplnení niektorých zákonov , tlač 1124.)
Hatráková, Katarína, poslankyňa NR SR (2022-12-05):
Ďakujem pekne, pán predsedajúci. Vážené pani poslankyne, páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona o komisárovi pre deti a komisárovi pre osoby so zdravotným postihnutím a pre seniorov a o doplnení niektorých zákonov (tlač 1259). Národná rada Slovenskej republiky uznesením č. 1776 zo dňa 8. novembra 2022 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre ľudské práva a národnostné menšiny. Zároveň Národná rada Slovenskej republiky určila Výbor Národnej rady Slovenskej republiky pre ľudské práva a národnostné menšiny ako gestorský výbor a lehoty na prerokovanie predmetného návrhu zákona vo výboroch. Predmetný návrh zákona, tlač 1259, prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto spoločnej správy vyplýva šesť pozmeňujúcich a doplňujúcich návrhov. Gestorský výbor odporúča návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o návrhoch 1 až 6 v štvrtej časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre ľudské práva a národnostné menšiny č. 128 z 29. novembra 2022. Týmto uznesením ma výbor zároveň poveril, aby som na schôdzi Národnej rady Slovenskej republiky pre, pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Nicholsonová, Lucia, poslankyňa NR SR (2014-11-08):
Ďakujem veľmi pekne. Ja chcem len upozorniť, že neviem ako vám, kolegovia, ale mne teda píšu celkom výdatne ľudia cez sociálne siete, že skutočne nefunguje, neustále padá ten server. A čím teda búrlivejší prejav, tým viacej padá. Asi to s tým nesúvisí, ale teda ľudia si to tak vysvetľujú. Bolo by podľa mňa načim, aby buď Kancelária Národnej rady k tomu zaujala nejaké stanovisko a teda vydala nejakú správu, čím upokojí ľudí, alebo aby zjednala nápravu, pretože ľudia si to vysvetľujú ako cenzúru.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-05-19):
Ďakujem pekne. No nerád by som hodnotil minulosť. Naozaj sa asi viac povedalo, než urobilo. Nakoniec, aj ten samotný vývoj bol možno lekciou alebo treba ho vnímať ako proces. Ale chcem povedať s plnou vážnosťou, že rezort, v ktorom mám priamu a centrálnu zodpovednosť, je veľký. Je v ňom aj cestovný ruch, pre niektorých nóvum, pre niektorých možno odpoveď. Práve tam vidím pridanú hodnotu, resp. šancu pre synergiu aj preto, lebo napr. Lisabonská zmluva Európskej únie prvýkrát spomína turizmus ako politiku spoločenstva a v Európskom parlamente vznikol nový výbor Committee on Transport and Tourism (Výbor pre dopravu a turizmus). Dali to pospolu, pretože je tam dôvod na hľadanie podpory vzájomnej win-win alebo vzájomne výhodných podnetov. Vidím to aj v tom, čo napr. znamená dnes letecká doprava a cestovný ruch. To, že od tohto roku v Bratislave na letisku pribudne týždenne cez 30 leteckých spojení do významných dôležitých destinácií, je o tom, že kde je cesta, tam je život, tam je ruch, tam je rozvoj, tam je rast. A to platí aj o jednotlivých oblastiach dopravy. Som veľmi rád, že sa nám začína dariť znovu rozlietať slovenské letiská a osobitne bratislavské. Už len spomeniem, že v tomto duchu a v línii podpory bude predložená onedlho aj novela zákona o cestovnom ruchu, v rámci ktorého vzniknú finančné nástroje udržateľným spôsobom podporujúce partnerstvo medzi štátom a regionálnymi, resp. krajskými združeniami cestovného ruchu, rozvoj od 1. januára, resp. od nového roku, tak aby to bolo pokryté aj v rozpočte na budúci rok, aj v samotnom zákone, ktorého novelu teraz finalizujeme. Takisto v európskych fondoch je ešte 30 mil. eur na podporu malého a stredného podnikania v tejto oblasti. Ja to vnímam ako veľmi dôležité konkrétne činitele alebo nástroje preto, aby sme nielen o tom rozprávali, ale naozaj, naozaj rozvíjali cestovný ruch v záujme Slovenska. Ďakujem pekne.
P. Hrušovský, predseda NR SR: (2005-06-23):
(Hlasovanie.) 136 prítomných, 91 za, 23 proti, 19 sa zdržalo, 3 nehlasovali. Návrh zákona sme schválili. Páni poslanci, vyhlasujem prestávku na obed. Ešte predtým sa hlásia páni poslanci Brocka, Hamerlik, Bielik. Nech sa páči, pán poslanec Brocka.
P. Hrušovský, podpredseda NR SR: (2002-05-24):
(Hlasovanie.) 84 prítomných, 39 za, 3 proti, 31 sa zdržalo, 11 nehlasovalo. Návrh sme neschválili. Ďakujem pánovi poslancovi Kvardovi. Teraz prosím pána poslanca Ferkóa, aby ako poverený člen výboru uvádzal jednotlivé návrhy na hlasovanie k správe ministra zdravotníctva SR o konkrétnych protikorupčných opatreniach na Ministerstve zdravotníctva Slovenskej republiky . B. Ferkó, poslanec: Ďakujem pekne. Dovoľte, aby som prečítal návrh na uznesenie Výboru Národnej rady pre zdravotníctvo k správe ministra zdravotníctva SR o konkrétnych protikorupčných opatreniach na Ministerstve zdravotníctva Slovenskej republiky: „Národná rada Slovenskej republiky berie na vedomie správu ministra zdravotníctva o konkrétnych protikorupčných opatreniach.“ Dajte o tom hlasovať, pán predsedajúci.
Laurenčík, Milan, podpredseda NR SR (2022-02-25):
Na faktické poznámky bude teraz reagovať pán poslanec Martin Beluský, nech sa páči.